**Tanja Tuma,** profesorica francoščine in angleščine, urednica in založnica, ki je izdala pomembna dela kot Antologija slovenskih pesnic, Pozabljena polovica, Skriti knjižni zakladi pa tudi zbirki Beri globalno in Beri aktualno. Je članica Društva slovenskih založnikov, ki mu je tudi predsedovala v dveh mandatih. Od nekdaj je bila zagovornica Zakona o enotni ceni knjige, ki je leta 2014 končno prišel tudi v veljavo v Sloveniji ter pobudnica bralnih kampanj za mlade kot [Knjigajmo, migajmo](http://www.knjigajmo-migajmo.si/" \t "_blank) in [Ni igre brez drame](http://www.jakrs.si/bralna-kultura/sodelovanje/ni-igre-brez-drame/). Je tudi avtorica številnih člankov s področja založništva. V letu 2013 je izšel njen prvi roman v angleškem jeziku, prvi del Balkanske trilogije *Winds of Dalmatia,* ki mu bo letos sledil drugi *Tito's Legacy.* Z zgodovinskim romanom o slovenski spravi *Češnje, bele in rdeče* v letu 2015 pa je dodobra razburkala slovensko bralstvo. Tanja je predsednica [Ženskega odbora Slovenskega centra PEN MIRA](http://www.mira.si/) in članica mednarodnega odbora pisateljic pri mednarodnem PEN.